Рафаэль Варан

Рафаэль Варан (, 1993 оны дөрөвдүгээр сарын 25-нд Лилль хотод төрсөн) — Испанийн хөлбөмбөгийн Реал Мадрид болон Францын шигшээ багийн хамгаалагч юм. Варан Францын Лансын өсвөр үеийн багт найман жил (2002—2010) тоглоод дараа нь насанд хүрэгчидийн багт нэг улирлыг өнгөрүүлээд Ланс багийн ерөнхийлөгчийн дэмжлэгтэйгээр Реал Мадрид багтай холбогдон улмаар 2011 оны зургаадугаар сарын 27-нд зургаан жилийн гэрээг 10 сая еврогоор байгуулсан байдаг. Өдгөөг хүртэл сэлгээгээр гуч гаруй тоглолтонд оролцсон. 2012 онд Испанийн аварга шалгаруулах тэмцээн болон Супер цомын түрүү хүртсэн. Харин Францын шигшээ багт 2013 онд анх дуудагдсан. Түүнийг тухайн үед шинээр ахлах дасгалжуулагчийн ажлыг хүлээн авсан Дидье Дешам Уругвайтай хийсэн нөхөрсөг тоглолтонд дуудсан байдаг. Өмнө нь 18 болон 21 хүртэлх насны шигшээд тоглож байсан.

Товч мэдээлэл
Өндөр — 192 см
Жин — 85 кг
Өмсгөлийн дугаар — 2

Эшлэл

Холбоос

Реал Мадрид дахь профайл

Ангилал:1993 онд төрсөн
Ангилал:Ла Лигийн тоглогч
Ангилал:Францын хөлбөмбөгийн лигийн тоглогч
Ангилал:Францын хөлбөмбөгчин
Ангилал:Францын шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Реал Мадрид багийн тоглогч
Ангилал:Ланс багийн тоглогч
Ангилал:Францчууд